EkBass/fiwiki-20250220-pages-articles huggingface dataset:
Hedvig Gebhard

Hedvig Maria Gebhard (o.s. Silén; 14\. joulukuuta 1867 Turku – 13. tammikuuta 1961 Helsinki) oli suomalainen kansanedustaja. Hän oli vuosina 1907–1909 Suomalaisen puolueen edustaja Hämeen läänin pohjoisesta vaalipiiristä ja vuosina 1919–1922 ja 1924–1929 kokoomuksen edustaja Uudenmaan läänin vaalipiiristä. Gebhardin vanhemmat olivat kauppias August Oskar Silén ja Hedvig Josefina Palmberg. Hän oli vuodesta 1891 naimisissa Hannes Gebhardin kanssa. Maiju Gebhard oli heidän tyttärensä. Hedvigin veli oli John Silén. Vuosina 1900–1926 Gebhard toimi Pellervo-lehden toimittajana (ruotsinkielisen vuoteen 1920, sitten suomenkielisen). Hän kuului myös Kotilieden toimituskuntaan vuodesta 1923 kuolemaansa saakka. Hedvig Gebhard oli Helsingin kaupunginvaltuuston jäsen vuosina 1919–1921 ja 1923–1925. Vuonna 1937 hänelle myönnettiin talousneuvoksen arvonimi. Hän kuoli 93-vuotiaana Helsingissä. Helsingin Vallilassa on Osuuspankin pääkonttorin edessä Gebhardinaukio. Aukio on nimetty Pellervo-seuran perustajan ja OP:n ensimmäisen pääjohtajan Hannes Gebhardin sekä hänen puolisonsa talousneuvos Hedvig Gebhardin mukaan. ==Lähteet== == Kirjallisuutta == * == Aiheesta muualla == *Gebhard Pellervon verkkosivuilla Luokka:Kansanedustajat Luokka:Kansallisen Kokoomuksen poliitikot Luokka:Suomalaisen puolueen poliitikot Luokka:Helsingin kaupunginvaltuutetut Luokka:Pirkanmaan vaalipiiri Luokka:Uudenmaan vaalipiiri Luokka:Suomalaiset toimittajat Luokka:Vuonna 1867 syntyneet Luokka:Vuonna 1961 kuolleet Luokka:Suomalaiset osuustoimintaliikkeen vaikuttajat
Frigyes Hidas

Frigyes Hidas (25. toukokuuta 1928 Budapest – 7. maaliskuuta 2007 Budapest) oli unkarilainen säveltäjä. Hidas syntyi Budapestissa ja opiskeli sävellystä Franz Liszt -akatemiassa János Viskyn johdolla. Hän toimi musiikillisena johtajana kansallisteatterissa 1951–1966 ja operettiteatterissa 1974–1979. Hidas toimi myöhemmin vapaana säveltäjänä. Hänen tuotantoonsa kuuluu muun muassa oopperoita, baletteja, konserttoja, muuta orkesterimusiikkia, kamarimusiikkia ja vokaalimusiikkia. Frigyes Hidas oli omien sanojensa mukaan ”Unkarin viimeinen romanttinen säveltäjä”.http://www.stormworks- europe.com/stormworkseurope/VirtualClass/hidas.php Hän kuoli 78-vuotiaana Budapestissa. == Lähteet == Luokka:Unkarilaiset säveltäjät Luokka:Vuonna 1928 syntyneet Luokka:Vuonna 2007 kuolleet
Taavi Vilhula

David (Taavi) Nikolai (T. N.) Vilhula (26. marraskuuta 1897 Multia – 20. maaliskuuta 1976 Helsinki) oli suomalainen maalaisliittolainen poliitikko. Hän toimi kansanedustajana 1929–1930 ja 1933–1954 ja ministerinä ensin kansanhuoltoministerinä 1946–1948 Pekkalan hallituksessa ja myöhemmin maatalousministerinä 1950–1951 Kekkosen I hallituksessa. Hän oli presidentin valitsijamiehenä 1931, 1937, 1940, 1943 ja 1950. Vilhulan isä oli David Vilhula ja äiti Helena, o.s. Koistinen, kotoisin Savosta Tuusniemen Jäätsalon saaresta. Vilhulan puoliso oli Ellen Vilhelmiina Partanen. == Työura == Vilhula oli konsulentin apulainen 1922, jonka jälkeen hän toimi Keski-Suomen maanviljelysseuran sihteerinä ja toiminnanjohtajana Jyväskylässä 1923–1954. Hänestä tuli Suomen maalaisten keskinäisen vakuutusyhtiön pääjohtaja Helsingissä ja Vilhula oli tässä tehtävässä vuodet 1954–1957, kunnes siirtyi Aura-vakuutusyhtiöiden johtokunnan puheenjohtajaksi 1958. Hän oli Auran puheenjohtajana vuoteen 1964. Vilhula kouluttautui ylioppilaaksi 1917 ja agronomiksi 1923. Maanviljelysneuvoksen arvonimen hän sai vuonna 1948. == Politiikka == Vilhula valittiin eduskuntaan Vaasan läänin itäisestä vaalipiiristä. Hän toimi muun muassa seuraavien organisaatioiden toimielinten puheenjohtajana: Maalaisten keskinäisen vakuutusyhtiön hallintoneuvosto, Jyväskylän seudun osuuskassan hallintoneuvosto, Keskimaa oy:n johtokunta, Keskisuomalainen-lehden hallitus, Keski-Suomen maakuntaliitto, Maanomistajain liiton liittovaltuusto, Tarvaalan maamieskoulun johtokunta, Suomen maakeskus oy:n hallitus ja Suomen sotaveteraaniliiton liittoneuvosto. Eduskunnassa hän toimi perustuslaki-, ulkoasiain- ja valtiovarainvaliokunnassa sekä Yleisradio Oy:n hallintoneuvostossa. Hän oli maatalousvaliokunnan puheenjohtaja vuosina 1938–1946 ja 1951–1953. == Lähteet == Luokka:Maanviljelysneuvokset‎ Luokka:Kansanedustajat Luokka:Suomen Keskustan poliitikot Luokka:Suomen kansanhuoltoministerit Luokka:Suomen maatalousministerit Luokka:Vaasan läänin itäinen vaalipiiri Luokka:Vuonna 1897 syntyneet Luokka:Vuonna 1976 kuolleet
Frank Johansson

Frank Johansson (s. 25. elokuuta 1962 Karjaa) on Amnesty Internationalin Suomen osaston toiminnanjohtaja. Johansson on työskennellyt aiemmin toimittajana Hufvudstadsbladetissa ja Dagens Nyheterissä sekä tehnyt freelancerina juttuja ruotsinkieliselle Ylelle. Johansson liittyi Amnestyyn vuonna 1983 ja vuodesta 1990 hän toimi järjestön Suomen osaston tiedotussihteerinä. Toiminnanjohtajana hän on ollut vuodesta 1996. Johansson oli Vihreiden sitoutumaton ehdokas Helsingin vaalipiirissä vuoden 2007 eduskuntavaaleissa, mutta ei tullut valituksi. == Julkaisut == * * == Lähteet == Luokka:Vihreän liiton poliitikot Luokka:Suomalaiset ihmisoikeusaktivistit Luokka:Suomalaiset järjestöjohtajat Luokka:Vuonna 1962 syntyneet Luokka:Elävät henkilöt Luokka:Amnesty International
Vietnam Airlines

Vietnam Airlines () on Vietnamin kansallinen lentoyhtiö. Se on perustettu vuonna 1956. Yhtiö operoi Aasiassa, Euroopassa ja Oseaniassa. Yhtiön solmukohtia ovat Noi Bain kansainvälinen lentoasema ja Tan Son Nhatin kansainvälinen lentoasema. Yhtiö liittyi SkyTeam-allianssiin kesällä 2010. == Laivasto == thumb|Vietnam Airlinesin ATR 72-500 Pariisin ilmailunäyttelyssä. Laivaston keski-ikä heinäkuussa 2022 on 7,7 vuotta. Vietnam Airlinesin laivasto Konetyyppi Lukumäärä Tilauksia Huomautuksia Airbus A320neo — 3 Airbus A321-200 48 — Airbus A321neo 20 — Airbus A350-900 14 — ATR 72-500 2 — Postuvat laivastosta vuonna 2023. Boeing 787-9 Dreamliner 11 — Boeing 787-10 Dreamliner 4 4 Yhteensä 99 7 == Lähteet == == Aiheesta muualla == Luokka:Vietnamilaiset lentoyhtiöt Luokka:Kansalliset lentoyhtiöt Luokka:SkyTeam
Michele Campanella

Michele Campanella on italialainen pianisti. Hänet tunnetaan kansainvälisesti varsinkin Franz Liszt -tulkinnoistaan. Campanellalle on myönnetty Grand Prix du Disque vuosina 1976, 1977 ja 1998. Hän opiskeli Napolissa, ja Lisztin ohella ohjelmistoon kuuluvat mm. Muzio Clementi, Carl Maria von Weber, Francis Poulenc, Ferruccio Busoni, Gioacchino Rossini, Johannes Brahms ja Maurice Ravel. Campanella on esiintynyt useiden arvostettujen eurooppalaisten ja yhdysvaltalaisten sinfoniaorkestereiden kanssa. Hänen ensimmäinen esiintymisensä Australiassa oli 1978. Campanella on opettanut pianonsoittoa Accademia Chigianassa Sienassa.http://web.archive.org/web/20060918111707/http://members.ozemail.com.au/~pjtogher/instrum/campanm.htm == Lähteet == Luokka:Italialaiset pianistit
Mildred Pierce

Mildred Pierce voi viitata seuraaviin asioihin: * Mildred Pierce, James M. Cainin romaani vuodelta 1941 * Mildred Pierce – amerikkalainen nainen, Joan Crawfordin pääosaesittämä romaaniin perustuva elokuva vuodelta 1945 * Mildred Pierce, minisarja vuodelta 2011, perustuu romaaniin * ”Mildred Pierce”, Sonic Youthin kappale albumilta Goo.
Paul Tillich

Paul Johannes Tillich (20. elokuuta 1886 Starzeddel, Saksa – 22. lokakuuta 1965 Chicago, Yhdysvallat) oli saksalaissyntyinen teologi ja kristillinen eksistentialistifilosofi. Karl Barthin ohella hänet luetaan 1900-luvun vaikutusvaltaisimpiin protestanttisiin teologeihin. Hän loi korrelaatioteologian, jonka mukaan teologian ja ihmisen elämäntilanteen tulee olla vuorovaikutuksessa keskenään. Tillich muutti Yhdysvaltoihin pian Hitlerin valtaannousun jälkeen tultuaan irtisanotuksi virastaan Frankfurtin yliopistossa kirjoittamansa artikkelin "Die sozialistische Entscheidung" vuoksi. == Suomennetut teokset == * * * ==Lähteet== Luokka:Saksalaiset filosofit Luokka:Saksalaiset teologit Luokka:Yhdysvaltalaiset filosofit Luokka:Yhdysvaltalaiset teologit Luokka:Vuonna 1886 syntyneet Luokka:Vuonna 1965 kuolleet
Palma

Palma, Palmas tai La Palma tarkoittaa muun muassa seuraavia asioita: ;Maantieteellisiä alueita * La Palma, Espanjalle kuuluva saari Kanariansaarten saariryhmässä Atlantilla * Las Palmas, Espanjan maakunta * La Palma, kunta El Salvadorissa * Palmas, kunta Brasiliassa * Palman piirikunta, piirikunta Mosambikin Cabo Delgadon maakunnassa ;Kaupunkeja: * Palma de Mallorca, kaupunki Mallorcan saarella Espanjan Baleaareilla * Santa Cruz de La Palma, La Palman pääkaupunki * Las Palmas de Gran Canaria, Espanjan Kanariansaarten suurin kaupunki * Palma, kaupunki Mosambikissä * La Palma, kaupunki Kaliforniassa, Yhdysvalloissa * La Palma, kaupunki Kuubassa * La Palma, kaupunki Panamassa * Palma Campania, kylä Campaniassa, Italiassa * Palmas, kaupunki Brasiliassa * Palma di Montechiaro, kaupunki Italian Sisilian saarella * Arturo Alessandri Palma (1868–1950), Chilen presidentti 1920–1925 ja 1932–1937 ;Henkilöitä: * Arturo Alessandri Palma (1868–1950), Chilen presidentti 1920–1925 ja 1932–1937 * Brian De Palma (s. 1940), yhdysvaltalainen elokuvaohjaaja * Emilio Palma (s. 1978), ensimmäinen Etelämanterella syntynyt ihminen * Esteban de Palma (s. 1967), argentiinalaunen lentopalloilija * Héctor Luis Palma Salazar (s. 1940), meksikolainen huumekauppias * Jorge Palma (s. 1950), portugalilainen rocklaulaja ja sanoittaja * José Rafael Palma Capetillo (s. 1955), meksikolainen katolinen piispa * Ricardo Palma (1833–1919), perulainen kirjailija, tutkija ja poliitikko * Tomás Estrada Palma (1835–1908), Kuuban ensimmäinen presidentti 1902–1906 ;Muita * Palma, virvoitusjuoma * 2912 Lapalma, asteroidi * Las Palmas, Irwin Goodmanin albumi
Knuutilan kartano

Knuutilan kartano on Nokialla Pirkanmaan maakunnassa sijaitseva tila. Tilan omistaa Nokian kaupunki ja sen ylläpidosta vastaa Siuro-Seura. == Historiaa == Knuutilan kartanon historia ulottuu varmuudella ainakin 1400-luvulle. Kartanon alue on yksi koko Pirkanmaan vanhimpia tunnettuja asuinalueita, jolta on myös tehty merkittäviä rautakautisia esinelöytöjä. Kartano tunnettiin ensin nimellä Niemenpää. Nimeksi vaihtui Bengtilä kartanon tullessa valtaneuvos Bengt Lydekessonin (Djäkn) omistukseen. Hänen mukaansa kartano tunnettiin pitkään Bengtilänä (Penttilä). Kartano on Nokian ja Viikin kartanoiden ohella yksi kolmesta seudun keskiaikaisesta säterikartanosta. Kartanon kukoistusaika olikin juuri keskiajalla. Bengt Lydekessonin kuoltua (n. 1460) tila jakautui moneen osaan, joista 1/3 kokonaisuuden omistajana voidaan mainita muun muassa Ivar Fleming, Jöns Vestgöte ja hänen vaimonsa Kerstin Pedersdotter (Jägerhorn af Spurila) joka oli saanut osan kartanon maista perintönä, Kustaa Vaasa (1555), Kaarina Hannuntytär, Gyllenhjelm ja De la Gardie -suvut. 1500-luvulla kartano oli joitain vuosikymmeniä kuninkaankartano ja muun muassa Juhana herttuan kerrotaan pitäneen tilalla juhlat. 1700-luvulla osa vanhan kartanokokonaisuuden taloista oli Kruusin suvun omistuksessa ja yhdysviljämänä läheisen Nokian kartanon kanssa. Knuutilan nimellä tunnettiin alun perin yksi Bengtilän kartanosta jakautuneista rälssitiloista. Knuutilan suvun yhdistässä kaikki vanhan kartanokokonaisuuden tilat uudelleen suurtilaksi 1700-luvun lopulta alkaen kokonaisuus alettiin kuitenkin tuntea Knuutilan kartanona. 1900-luvun vaihteessa Frans Oskar Knuutilan isännöimänä Knuutila oli yli tuhannen hehtaarin suuruinen. Kartanon maaomistus käsitti tuolloin käytännössä kaiken ympäröivän Penttilän kylän peltomaan ja muun muassa läheisen Siuron linnavuoren. Tilan koko pieneni kuitenkin yli puoleen 1960-luvulle tultaessa muun muassa valtion pakkolunastuksista johtuen. Knuutilan suku myi kartanon Nokian kauppalalle (nyk. Nokian kaupunki) vuonna 1964, mutta suku luopui päärakennuksen hallinnasta vasta vuonna 1989 Mauno Knuutilan kuoltua. Kartanon nykyisen rakennukset on rakentanut Knuutilan suku lukuun ottamatta luultavasti 1600-luvulla rakennettua kivikellaria. == Lähteet == * Gabriel Nikander & Eino Jutikkala, Suomen kartanot ja suurtilat III, 1945. * Saarenheimo Juhani, Vanhan Pirkkalan historia, 1974. == Aiheesta muualla == * Siuro-Seuran ylläpitämät Knuutilan kartanon kotisivut Luokka:Nokian kartanot
Damaskointi

Damaskointi eli kentänkoristelu on heraldiikassa käytetty taiteellinen keino kuvioida vaakunakilven tyhjät kentät koristeaiheilla. Damaskointi tehdään samalla värillä kuin kilven kenttä, mutta sävyltään joko tummemmalla tai vaaleammalla. Se voi olla luonteeltaan joko geometrista tai esimerkiksi kasviaiheista. Damaskointia käytettiin usein keskiajan ja renessanssin vaakunataiteessa. Myös vaakunan kypärä on voitu damaskoida, ja nimitys onkin alun perin peräisin damaskiteräksen ulkoasusta. Damaskointia ei mainita vaakunaselityksessä, vaan se kuuluu taiteilijan vapauteen. Se on tehtävä niin, ettei sitä voi sekoittaa skraffeeraukseen. == Lähteet == Luokka:Heraldiikka
Butterfly McQueen

Butterfly McQueen, oik. Thelma McQueen, (7. tammikuuta 1911 Tampa, Florida – 22. joulukuuta 1995 Augusta, Georgia) oli yhdysvaltalainen elokuva- ja televisionäyttelijä. McQueen oli alun perin tanssija ja ottikin taiteilijanimensä ”Butterfly” tanssittuaan William Shakespearen Juhannusyön uni-näytelmässä tanssin nimeltä ”Butterfly Dance”. McQueenin ensimmäinen elokuva oli Tuulen viemää (1939), jossa hän esitti sivuosaa nuorena palvelustyttö Prissynä. Samana vuonna hän esiintyi pienessä roolissa George Cukorin ohjaamassa elokuvassa Naiset, jonka päärooleissa esiintyi muun muassa Joan Crawford. Hän myös esiintyi toisen kerran Crawfordin kanssa elokuvassa Mildred Pierce – amerikkalainen nainen. McQueenin roolit olivat pääasiassa pieniä ja hän esitti usein sisäkköä tai palvelustyttöä. Afrikkalais- amerikkalaisen McQueenin hahmot olivat myös hyvin stereotyyppisiä kuvauksia kyseisestä rodusta. Tähän hän pian kyllästyikin ja lopetti elokuvauransa vuonna 1947. Hän esitti kuitenkin vielä kerran tällaista stereotyyppistä sivuroolia tv-sarjassa Beulah, joka oli ensimmäinen afrikkalais-amerikkalaisen tähdittämä tilannekomedia. Beulahin jälkeen McQueen ei onnistunut enää saamaan montaakaan roolia ja jättikin näyttelemisen opiskellakseen valtio-oppia. McQueenin viimeinen elokuva oli Harrison Fordin ja Helen Mirrenin tähdittämä Moskiittorannikko vuodelta 1986. McQueen kuoli 22. joulukuuta vuonna 1995 loukkaannuttuaan vakavasti petrolilämmittimen räjähdettyä ja sytyttyä tuleen. Hänen ruumiinsa lahjoitettiin tieteelliseen tutkimukseen. == Aiheesta muualla == * Luokka:Yhdysvaltalaiset näyttelijät Luokka:Vuonna 1911 syntyneet Luokka:Vuonna 1995 kuolleet
Islas Chafarinas

Islas Chafarinas on kolmen Espanjalle kuuluvan kalliosaaren muodostama ryhmä Välimeressä, Marokon rannikolla. Islas Chafarinas on yksi Espanjan viidestä territoriosta Marokon rannikolla (Plazas de soberanía). Saaret sijaitsevat 11 kilometriä Moulouya-joen suulta luoteeseen, 48 kilometriä Melillasta itään ja 3,5 kilometrin päässä mantereella sijaitsevasta Ra'su l-Ma'n kaupungista. Saaret ovat nimeltään Isla del Congreso, Isla de Isabel II ja Isla del Rey. Isla de Isabel II on 190 sotilaan miehittämä varuskunta. Lisäksi siellä on majakka. Muut saaret ovat asumattomia. == Maantiede == Saariryhmän saarten pinta-alat ovat: * Isla del Congreso: 25,6 hehtaaria * Isla de Isabel II: 15,3 hehtaaria * Isla del Rey: 11,6 hehtaaria Yhteensä 0,525 km². == Historia == 200-luvun roomalaisessa Itinerarium Antonini Augusti -tiekirjassa mainitaan tres insulae ("kolme saarta"), jotka mahdollisesti ovat Islas Chafarinas. Islas Chafarinas on ollut Espanjan alaisuudessa vuodesta 1847. Vuonna 1900 saarilla asui 426 ihmistä ja vuonna 1910 736 ihmistä ja nykyään saaret ovat asumattomia varuskuntaa lukuun ottamatta. == Lähteet == == Aiheesta muualla == * Revistaiberica.com: Islas Chafarinas Luokka:Espanjan alueet Pohjois- Afrikassa Luokka:Espanjan saaret Luokka:Välimeren saaret
Poetic Justice (soundtrack)

Poetic Justice on virallinen soundtrack John Singletonin elokuvasta Murhan jälkeen (Poetic Justice). Albumin julkaisi Epic Records 29. kesäkuuta 1993. ==Kappalelista== # "Get It Up" (TLC) # "Indo Smoke" (Mista Grimm) # "Well Alright" (Babyface) # "Call Me a Mack" (Usher) # "Waiting for You" (Tony! Toni! Tone!) # "One in a Million" (Pete Rock & C.L. Smooth) # "Nite & Day" (Cultural Revolution) # "Poor Man's Poetry" (Naughty by Nature) # "I've Been Waiting" (Terri & Monica) # "Niggas Don't Give a Fuck" (Tha Dogg Pound) # "Definition of a Thug Nigga" (2Pac) # "I Wanna Be Your Man" (Chaka Demus & Pliers) # "Cash In My Hands" (Nice & Smooth) # "Never Dreamed You'd Leave in Summer" (Stevie Wonder) # "Justice's Groove" (Stanley Clarke) Luokka:Vuoden 1993 soundtrackit Luokka:Tupac Shakur
Heraldinen kohteliaisuus

Heraldinen kohteliaisuus tarkoittaa vaakunan muuttamista peilikuvakseen tietyissä tapauksissa, kuten aviomiehen vaakunan kääntämistä vaimon vaakunaan päin allianssivaakunassa, vaakunan kääntämistä alttariin päin kirkossa tai exlibriksen vaakunan kääntämistä kirjan nimilehteä kohden. Tällä pyritään siihen, että vaakunoiden tunnuseläimet tai -kuviot ikään kuin katsoisivat toisiaan kohti. Poikkeuksen tekevät sellaiset vaakunat, joiden tunnuskuviot (esimerkiksi puumerkit) muuttuisivat kääntämisen myötä. Heraldinen kohteliaisuus on ominaista saksalais-pohjoismaiselle heraldiselle perinteelle. == Lähteet == Luokka:Heraldiikka
Above the Rim (soundtrack)

Above the Rim on virallinen soundtrack Jeff Pollockin ohjaamasta elokuvasta Above the Rim. Albumilta julkaistiin viisi singleä: "Pour Out a Little Liquor" (2Pac), "Regulate" (Warren G & Nate Dogg), "Part Time Lover" (H-Town), "Afro Puffs" (The Lady Of Rage) ja "Didn't Mean To Turn You On" (2nd II None). Yksi eniten suosiota saanutta kappaletta "Pain" (2Pac) ei julkaistu kuitenkaan itse albumilla, vaan ainoastaan "Regulate" singlen b-puolella. Albumi myi tupla- platinaa kokonaismyynnin yltäessä 2,142,290 kappaleeseen. Albumi voitti vuonna 1995 Source Awards gaalassa paras soundtrack-palkinnon. ==Kappalelista== #"Anything" - SWV (Tuottanut Brian Morgan) #"Old Time's Sake" - Sweet Sable (Tuottanut Nikke Nikole) #"Part time lover" - H-Town (Tuottanut Devante Swing) #"Big Pimpin" - Tha Dogg Pound mukana Snoop Dogg, Nate Dogg ja Big Pimpin' Delemond (Tuottanut Dat Nigga Daz) #"Don't mean to turn you on" - 2nd II None (Tuottanut 2nd II None, DJ Quik) #"Doggy style" - DJ Rogers (Tuottanut Suamana Brown) #"Regulate" - Warren G mukana Nate Dogg (Tuottanut Warren G) #"Pour Out a Little Liquor" - 2Pac & Thug Life (Tuottanut Johnny J) #"Gonna Give it to ya" - Jewell mukana Aaron Hall (Tuottanut Paisley) #"Afro Puffs" - Lady of Rage mukana Snoop Doggy Dogg (Tuottanut Dat Nigga Daz & Dr. Dre) #"Just so Ya No" - CPO mukana Boss Hogg (Tuottanut Tony Green) #"Hoochies need love too" - Paradise (Tuottanut S "Bright Eyes" Riley, Suamana Brown) #"I'm still in Love with You" - Al B. Sure! (Tuottanut Al B. Sure!) #"Crack'em" - O.F.T.B. (Tuottanut DJ Quik, O.F.T.B., T.K.O.) #"U Bring Da Dog Out" - Rhythm & Knowledge (Tuottanut Sean "Barney" Thomas) #"Blowed Away" - B-Rezell (Tuottanut Devante Swing ja Timbaland) #"It's Not Deep Enough"- Jewell (Tuottanut Mr. Dalvin) #"Dogg Pound 4 Life" - Tha Dogg Pound (Tuottanut Dat Nigga Daz) ==Poisjätetyt kappaleet jotka julkaistiin vain singlejen b-puolella== *"Mi Monie Rite" - Lord G (Tuottanut Tony Green) *"Loyal To The Game" - 2Pac, Treach & Riddler (Tuottanut Reginald Heard) *"Pain" - 2Pac mukana Stretch (Tuottanut Stretch) ==Listasijoitukset== Albumi – Billboard 200 (Pohjois-Amerikka) Vuosi Lista Sijoitus 1994 The Billboard 200 #2 1994 Hot R&B;/Hip-Hop Albums #1 Singlet – Billboard 200 (Pohjois-Amerikka) Vuosi Single Lista Sijoitus 1994 "Anything" Billboard Hot 100 #18 1994 "Anything" Hot R&B;/Hip-Hop Singles & Tracks #4 1994 "Part Time Lover" Billboard Hot 100 #57 1994 "Part Time Lover" Hot Dance Music/Maxi-Singles Sales #17 1994 "Part Time Lover" Hot R&B;/Hip-Hop Singles & Tracks #9 1994 "Regulate" Hot R&B;/Hip-Hop Singles & Tracks #7 1994 "Afro Puffs" Billboard Hot 100 #57 Luokka:Vuoden 1994 soundtrackit Luokka:Yhdysvaltalaiset hip hop -albumit Luokka:Hip hop -soundtrackit Luokka:Tupac Shakur
Rafael Caldera

Rafael Caldera Rodríguez (24. tammikuuta 1916 San Felipe, Yaracuy – 24. joulukuuta 2009 Caracas, Venezuela) oli Venezuelan presidentti vuosina 1969–1974 ja 1994–1999. Caldera tuli politiikkaan 1930-luvun puolivälissä. Hän oli perustamassa kristillisdemokraattista COPEI-puoluetta ja asettui ensimmäistä kertaa presidenttiehdokkaaksi vuonna 1947. Hän oli tulevissa vaaleissa ehdolla aina, kun mahdollista, ja nousi virkaan lopulta 11. maaliskuuta 1969. Häntä seurasi vuonna 1974 Carlos Andrés Pérez. Ensimmäisen presidenttikautensa aikana Caldera solmi suhteet Neuvostoliittoon ja Latinalaisen Amerikan diktatuureihin. Hän armahti kiellettyjen vasemmistopuolueiden jäseniä ja rohkaisi heitä mukaan politiikkaan rauhanomaisin keinoin. Hän pyrki saamaan öljystä riippuvaisen talouden monipuolisemmaksi. Caldera erosi vuonna 1993 perustamastaan COPEI-puolueesta ja perusti Convergencia Nacionalin. Hän nousi uudelleen presidentiksi 1994. Presidenttinä Caldera armahti vuonna 1992 vallankaappausyrityksestä tuomitun Hugo Chávezin. Tämä seurasi häntä presidenttinä vuonna 1999. Caldera oli naimisissa Alicia Pietri Montemayorin kanssa, ja parilla oli kuusi lasta. == Lähteet == == Aiheesta muualla == Luokka:Venezuelan presidentit Luokka:Vuonna 1916 syntyneet Luokka:Vuonna 2009 kuolleet
Bengt Lydekesson Djäkn

Bengt Lydekesson (Djäkn) oli 1400-luvulla Suomessa ja Ruotsissa vaikuttanut rälssimies. Hän oli muun muassa Ruotsin valtaneuvoston jäsen. Bengtillä oli laaja omaisuus mm. Pirkkalassa, Kangasalla ja Lempäälässä. Hän omisti mm. Niemenpäänä tunnetun kartanon historiallisen Pirkkalan pitäjän alueella. Kartano tunnettiin hänen jälkeensä Penttilänä (Bengtilä) ja nykyisin Knuutilan kartanona. Bengt toimi tuohon aikaan harvinaisen pitkän ajan yli 50 vuotta merkittävissä tehtävissä muun muassa Piikkiön kihlakunnantuomarina 1410–1411, Ylä-Satakunnan kihlakunnan tuomarina 1418–1453, valtaneuvoksena 1435–1439 (otti osaa valtaneuvosten kokoukseen Söderköpingissä 5.10.1436 ja Telgessä 1438) ja Hämeen linnanpäällikkönä 1436–1443. 1438 Bengt sinetöi Naantalin luostarin perustamiskirjeen. Veljekset Bengt ja Klaus ovat kantaisinä monille Suomen historiassa vahvasti vaikuttaneille suvuille. Bengt Lydekenpojan vaakunakuva on tulkittu kotkanpäiseksi rukoilevaksi hahmoksi. Bengt Lydekessonin isä Lydeke oli saksalaisperäinen henkilö ja jossakin virka- asemassa Suomessa. Bengtin veli oli puolestaan Klaus Lydekenpoika Djäkn, joka oli myös Suomessa hyvin tunnettu keskiaikainen ylimys ja Turun linnan pitkäaikainen päällikkö. Djäkn, Bengt Lydekesson Djäkn, Bengt Lydekesson Luokka:Syntymävuosi tuntematon Luokka:Kuolinvuosi tuntematon
Brainstorm (lautapeli)

Brainstorm on Casper AB:n julkaisema seurapeli, jossa pelaajat yrittävät joukkueittain arvata sanoja, jotka liittyvät kortin aiheeseen. Pelissä 2–4-henkiset joukkueet yrittävät vuorotellen arvata kymmentä erilaista vastausta kortin aiheesta. Joukkueella on noin minuutti aikaa luetella arvauksiaan. Jokaisessa kortissa on kaksi aihetta, joista valitaan toinen. Tarkastajajoukkue pitää kirjaa oikeista vastauksista. Arvaajajoukkue etenee pelilaudalla oikeiden vastauksien määrän mukaan. == Sisältö == * Säännöt * Pelilauta * 4 aivon muotoista pelinappulaa * 560 erilaista aihetta * Korttiteline * Merkintäkynä * Tiimalasi * Taikalasit == Pelin kulku == #Arvaajajoukkueella on kymmenen sekuntia aikaa päättää, kumman kortin aiheista he valitsevat. Poikkeuksena on kuitenkin tilanne, jossa toinen joukkue saa päättää arvaajajoukkueen aiheen (kohta pelilaudalla). #Arvaajajoukkueen vasemmalla puolella oleva joukkue ottaa kortin. Yksi tämän joukkueen pelaaja toimii tarkastajana, joka pitää kirjaa arvaajajoukkueen vastauksista. Hän laittaa päähänsä taikalasit, joilla erottaa vastaukset kortin taustasta. #Seuraavaksi käännetään tiimalasi. Arvaajajoukkue yrittää nyt arvata asioita, jotka saattaisivat liittyä aiheeseen. #Arvaajajoukkueen vuoro päättyy, kun tiimalasin aika on kulunut umpeen. Tarkistaja kertoo, mitkä kohdat joukkue arvasi oikein ja mitkä jäivät arvaamatta. Erimielisyyksien sattuessa pelaajat päättävät keskenään, hyväksytäänkö vastaus. #Arvaajajoukkueen nappulaa siirretään pelilaudalla oikeiden vastausten mukaan. Jokaisesta oikeasta vastauksesta saa edetä yhden ruudun verran eteenpäin. Lisäksi jokaisesta vaativan vastauksen (kursivoituna kortissa) arvaamisesta saa edetä yhden lisäruudun. #Jos joukkue osuu pelilaudalla ruutuun, joka käskee siirtymään tietyn määrän ruutuja eteen- tai taaksepäin, on siirto tehtävä välittömästi. #Uusi arvaajajoukkue valitsee itselleen aiheen. Peli jatkuu kuten edellisen vuoron aikana. #Pelin voittaa joukkue, joka saa ensimmäisenä nappulansa maaliin. Esimerkkitehtäviä (aihe ja sen halutut vastaukset) * Lusikalla syötävät asiat ::keitetty muna ::jogurtti ::puuro ::spaghetti ::jäätelö ::täytekakku ::keitto ::mämmi ::uuniperuna ::lääke * Shakespeare-näytelmät ::Romeo ja Julia ::Hamlet ::Kuinka äkäpussi kesytetään ::Othello ::Kesäyön unelma ::Macbeth ::Myrsky ::Kuningas Lear ::Julius Caesar ::Paljon melua tyhjästä Luokka:Seuralautapelit
Suomen koulutuspolitiikka

Suomen koulutuspolitiikka tarkoittaa Suomen koulutukseen liittyvää politiikkaa ja yleistä hallinnon suhtautumista koulutukseen. == Historia == Suomen koulutuspolitiikan historia voidaan jakaa kolmeen vaiheeseen. Ensimmäinen näistä on kansallisuusliikkeen nousu. Se muotoutui Suomessa 1800-luvun lopulla, autonomian loppuvaiheessa. Toinen vaihe, järjestelmäpolitiikka, oli tavoitteellista ja energisempää kuin ennen 1960-lukua. Yksilöllisestä kasvatuksesta tultiin sosiaaliseen kasvatukseen, jossa korostettiin kasvatuksen ihmisyyttä ja muiden kansojen huomioon ottamista. Kolmas tuloskeskeinen koulutuspolitiikka on avoimempaa. Koulutuspolitiikassa on muiden politiikan lohkojen ja markkinatalouden tavoitteita ja toimintatapoja. Koulutuspolitiikassa kansallisesta identiteetistä tuli tärkeä tavoite. Suomen koulutuspolitiikka on pohjautunut elinikäiseen oppimiseen, mikä on tarkoittanut aina esiopetuksesta alkanutta ja myöhemmin tutkintoon johtavaa, mutta myös läpi työelämän jatkuvaa kouluttautumista ja osaamisen päivittämistä. Suomalaisten inhimillinen pääoma on karttunut jatkuvan kouluttautumisen myötä laajasti. == Tulevaisuuden tavoitteita == Suomi on linjannut Eurooppa 2020 -strategiassa omaksi tavoitteikseen vähentää koulunkäynnin keskeyttäneiden osuutta 8 prosenttiin ja kasvattaa korkea-asteen tutkinnon suorittaneiden osuutta 42 prosenttiin. == Lähteet == * * === Viitteet === == Kirjallisuutta == * * Suomi osaamisen kasvu-uralle: Ehdotus tutkintotavoitteista 2020-luvulle Opetus- ja kulttuuriministeriön työryhmämuistioita ja selvityksiä 2015:14. Luokka:Suomen politiikka Luokka:Suomen historia
Kurt Böhme

Kurt Gerhard Böhme (5. toukokuuta 1908, Dresden – 20. joulukuuta 1989, München) oli saksalainen bassolaulaja. Böhme opiskeli Dresdenissä Adolf Klugen johdolla. Hän teki oopperadebyyttinsä esittämällä vuonna 1930 Casparin roolin Carl Maria von Weberin teoksessa Taika-ampuja. Böhmestä tuli vakituinen tähti Dresdenin valtionoopperassa. Hän esiintyi Lontoon Covent Gardenissa ensimmäistä kertaa 1936. Hän vieraili myös mm. Wienissä, Bayreuthissa ja Milanossa. Hän teki myöhemmin vakituisi esiintymisiä Lontoossa. Kurt Böhme esiintyi New Yorkin Metropolitan-oopperassa ensimmäistä kertaa marraskuussa 1954.http://www.bach-cantatas.com/Bio/Bohme-Kurt.htm Hän kuoli Münchenissä 81-vuotiaana. == Lähteet == Luokka:Saksalaiset oopperalaulajat Luokka:Bassot Luokka:Vuonna 1908 syntyneet Luokka:Vuonna 1989 kuolleet
Marina Semjonova

Marina Timofejevna Semjonova (, 12. kesäkuuta 1908 Pietari, Venäjän keisarikunta - 9\. kesäkuuta 2010 Moskova) oli venäläinen balettitanssija. Hänet nimitettiin Neuvostoliiton kansantaiteilijaksi 1975. Semjonova valmistui Vaganovan koulusta vuonna 1925 ja työskenteli Mariinski-baletissa vuoteen 1930, jolloin hänet siirrettiin Moskovan Bolšoi-teatteriin. Semjonova meni naimisiin Lev Karahanin kanssa, joka sai surmansa Stalinin vainojen uhrina 1937. Semjonova nähtiin vuonna 1935 Pariisin oopperan baletissa. Hän sai Stalin-palkinnon vuonna 1941 ja vetäytyi 1952. Hän sai kuitenkin vielä myöhemmin arvostusta opettajana. Bolšoi-teatteri juhli vuonna 2003 Marina Semjonovan 95-vuotissyntymäpäiviä. Semjonova kuoli kotonaan Moskovassa 101-vuotiaana 9. kesäkuuta 2010. == Lähteet == Luokka:Venäläiset balettitanssijat Luokka:Yli satavuotiaiksi eläneet venäläiset Luokka:Vuonna 1908 syntyneet Luokka:Vuonna 2010 kuolleet
Sekovarsi

Sekovarsi eli tallus on alkeellisten kasvien sekä sienten kasvullinen osa, josta ei voida erottaa versokasveille tyypillisiä pitkälle erikoistuneita osia, kuten lehtiä ja vartta. Sekovarsi esiintyy kaikilla levillä, jäkälillä ja sienillä sekä eräillä maksa- ja sarvisammalilla. Joidenkin tulkintojen mukaan sekovarsia on kaikilla sammalilla, myös lehtisammalilla. Alkeellisimmat sekovarret koostuvat muutamista erikoistumattomista solukerroksista; kehittyneemmillä voi olla johtosolukoita, lehtimäisiä yhteyttämiselimiä ja juurtumahapsia. Aiemmin sekovartiset eliöt luokiteltiin taksonomiseen ryhmään Thallophyta. == Lähteet == Luokka:Kasviorganologia
T-Klubi

T-Klubi oli historioitsija Jukka Relanderin juontama ja johtama television keskusteluohjelma, jota esitettiin Yle Teema -kanavalla vuodesta 2001 vuoteen 2007. Relanderin ohella ohjelman toimitukseen kuuluivat Tuomas Nevanlinna, Jakke Holvas ja Joonas Lehtipuu. T-Klubilla käsiteltiin yleensä yhtä tieteen tai kulttuurin ajankohtaista teemaa kerrallaan kolmen asiantuntijavieraan kanssa. Sarjaa esitettiin keskiviikkoisin klo 20 ja torstaisin klo 16.00. Ohjelma oli Tarinatalon tuotantoa ja vastaavana tuottajana toimi Kari Tervo. ==Aiheesta muualla== * T-Klubin kotisivut. * T-Klubin kotisivut (Yle Teema). Luokka:2000-vuosikymmenen suomalaiset keskusteluohjelmat Luokka:Yle Teeman televisio-ohjelmat
Luonnonhoitometsä

Luonnonhoitometsä on ollut Metsähallituksen päätöksellä perustettu erikoismetsä. Siinä on voinut olla eri tavalla käsiteltäviä osia, kuten puistometsiä, aarnialueen säilytettäviä alueita sekä myös talousmetsiä. Metsähallitus on luopunut nimikkeen käytöstä suojeluohjelmissaan. Nykyään vastaavat alueet ovat esimerkiksi vanhojen metsien suojelualueita. == Lähteet == * * * Luokka:Suomen metsät Luokka:Luonnonsuojelu Suomessa
Neuvostoliiton valtionpalkinto

thumb|150px|Valtionpalkinnon kunniamerkki Neuvostoliiton valtionpalkinto () oli tutkijoille ja taiteilijoille osoitettu palkinto, joka perustettiin 9. syyskuuta 1966 ja jota jaettiin vuoteen 1991 asti. Vastaavaa Stalin-palkintoa jaettiin vuosina 1940–1953. Näitä palkintoja ei pidä sekoittaa Leninin palkintoon. ==Palkittuja tutkijoita== === 1964=== *Hanon Izakson === 1967 === *Vladimir Tšelomei: ohjussuunnittelu === 1968 === *Pavel Solovjev: moottorit Свиридов, Георгий Васильевич — композитор Стогний, Анатолий Александрович — учёный === 1970 === *Aleksandr Bereznjak: ohjussuunnittelu (Raduga KSR-5 ja Raduga H-28) * Viktor Gurfinkel: lääketiedeUSSR State Prize. Russian Academy of Sciences. Viitattu 14.7.2017. === 1971 === *Aleksandr Bereznjak: ohjussuunnittelu (Raduga H-22) === 1974 === *Boris Babajan *Vladimir Tšelomei: ohjussuunnittelu === 1975 === *Igor Seleznev: ohjussuunnittelu (Raduga H-22) *Sergei Vonsovski: fysiikka *Edim Liberman: lääketiede *Lilija Tsofina: biologia === 1977 === *Pavel Tšerenkov: fysiikka *Juri Knorosov: kielitiede *Igor Seleznev: ohjussuunnittelu (Raduga KSR-5) === 1980 === *Grigory Eisenberg === 1982 === *Aleksei Abrikosov: fysiikka *Vladimir Tšelomei: ohjussuunnittelu *Sergei Vonsovski: fysiikka === 1983 === *Igor Spasski === 1984 === *Žores Alferov: fysiikka *Nikolai Bogoljubov: fysiikka *Igor Seleznev: ohjussuunnittelu (Raduga H-59) *Ilja Vekua === 1989 === *Nikolai Basov: fysiikka ==Palkittuja taiteilijoita== *Arkadi Filippenko: musiikki (1948) *Anatoli Poljanski arkkitehtuuri (1967) *Aleksei Losev (1986) estetiikan historia *Aleksandr Tvardovski: kirjallisuus (1971) *Gevorg Emin: kirjallisuus (1951 ja 1976) *Mikael Tariverdijev (1977) *Andrei Voznenesenski (1978) *Juri Norstein (1979) *Vladimir Šainski (1981) *Boris Štokolov (1981) *Bella Ahmadulina (1989)Runoilija Bella Ahmadulina kuollut. Suomi-Venäjä- seura. Viitattu 14.7.2017. *Bulat Okudžava (1991) *Dmitri Hvorostovski (1991) ==Lähteet== ==Aiheesta muualla== *Soviet Prize Medals kuvia mitaleista ja kunniakirjoista Valtionpalkinto
Days of Wonder

Days of Wonder on yhdysvaltalais-ranskalainen lautapelijulkaisija. Se on erikoistunut niin sanottuihin saksalais-tyyppisiin lautapeleihin. Days of Wonder on julkaissut lautapelejä muun muassa englanniksi, ranskaksi, saksaksi ja koreaksi. Days of Wonderin suomalainen kumppani Lautapelit.fi on julkaissut useita yhtiön pelejä suomeksi. Vuonna 2004 Days of Wonderin julkaisema Menolippu voitti arvostetun saksalaisen Spiel des Jahres-lautapelipalkinnon. ==Julkaisut== ===Pienet pelit=== *Gang of Four (Lee Yih; 2002) *Queen's Necklace (Bruno Faidutti ja Bruno Cathala; 2003) *Terra (Bruno Faidutti; 2003) *Fist of Dragonstones (Bruno Faidutti ja Michael Schacht; 2005) *Menolippu Korttipeli (Alan R. Moon; 2008) ===Isot pelit=== *Mystery of the Abbey (Bruno Faidutti ja Serge Laget; 2003) *Merirosvopoukama, englanniksi Pirate's Cove (Paul Randles ja Daniel Stahl; 2003) *Menolippu, englanniksi Ticket to Ride (Alan R. Moon; 2004) *Memoir '44 (Richard Borg; 2004) *Menolippu Eurooppa, englanniksi Ticket to Ride: Europe (Alan R. Moon; 2005) *Shadows over Camelot (Bruno Cathala ja Serge Laget; 2005) *Ticket to Ride: Märklin (Alan R. Moon; 2006) *Cleopatra and the Society of Architects (Bruno Cathala ja Ludovic Maublanc; 2006) *BattleLore (Richard Borg; 2006) *Colosseum (Markus Lübke ja Wolfgang Kramer; 2007) *Menolippu Pohjoismaat (Alan R. Moon; 2007) ==Aiheesta muualla== *Yhtiön kotisivut *Days of Wonderin pelit BoardGameGeek -sivustolla Luokka:Lautapelien valmistajat
Lehtojensuojelualue

Lehtojensuojelualue on Suomessa yksityisen tai valtion tai kunnan maille perustettu suojelualue, jonka tarkoitus on suojella Suomessa harvinaista rehevää lehtoluontoa. Lehtojensuojelualueita alettiin perustaa vuonna 1992. Niiden pinta-ala on valtion mailla yhteensä 13 km². Lehtojen suojelualueita ryhdyttiin suunnittelemaan jo 1980-luvulla. Aloitteen teki Suomen luonnonsuojeluliitto 1980. Sen jälkeen Varsinais-Suomen luonnonsuojelupiiri aloitti asiaan kuuluvat suunnitelmat maakunnassaan. Sitten Metsähallitus laajensi tällaisia kartoituksia. Vuodesta 1985 vuoteen 1988 ympäristöministeriön toimesta käsiteltiin näitä selvityksiä. Tämän jälkeen suunnitelman piiriin kuuluvien maanomistajien kanssa neuvoteltiin asiasta ja asioita hoitivat lääninhallitukset ja metsäkeskus Tapio. Ennen lehtojensuojelualueiden perustamista hallitus teki periaatepäätöksen lehtojensuojeluohjelmasta 1989. Lehdoissa elää huomattava osa Suomen metsien uhanalaisista lajeista. Joillakin lehtoalueilla esiintyy erityisiä lajipopulaatioita, jotka ovat rajautuneet varsin pienelle alueelle. Utsjoella sijaitseva Tsieskuljoen lehtojensuojelualue on Suomen pohjoisin lehtojensuojelualue, missä on aluskasvillisuudessa väinönputkea sekä hiirenporrasta ja kotkansiipeä ja muita sanikkaisia. Vanhankosken lehtojensuojelualue sijaitsee lähellä Huittista. Alueela on lahopuita, joissa jotkut lintulajit pesivät. Alueella esiintyviä kasveja ovat tuomi ja linnunsilmä. Siellä esiintyy myös lehtokerttuja ja useita perhoslajeja, kuten hopeatäplät, auroraperhonen ja sinisiipi. Peräpohjolassa Kaihuanvaaran alueella on vanhojen metsien suojelualueen lisäksi lehtojensuojelualue, joka on 13 hehtaarin kokoinen. Alueen suuntaan pääsee sienipolkua pitkin. Alueella on lähteikkö ja siellä esiintyviä harvinaisia kasveja ovat hoikkarölli, lehtotähtimö ja norjanjäkkärä. Puusto on enimmäkseen kuusia, mutta paikoin esiintyy enimmäkseen lehtipuita, muun muassa tuomea. Lehtojensuojeluohjelman piiriin kuuluvia alueita on enimmäkseen Etelä- ja Lounais-Suomessa ja osa sijaitsee Oulun ja Lapin lääneissä. Valtion mailla olevia lehtojensuojelualueita ovat metsäalueet, jotka ovat nimeltään Vasaikko, Karpanmäki, Karkali ja Sinivuori. == Lähteet == Luokka:Suomen luonnonsuojelualueet
Florence Devouard

Florence Devouard (s. 10. syyskuuta 1968) toimi Wikimedia-säätiön johtokunnan puheenjohtajana lokakuusta 2006 heinäkuuhun 2008.http://wikimediafoundation.org/wiki/Board_of_Trustees#Florence_Nibart- Devouard Devouard syntyi Versailles´ssa, Ranskassa. Hän kasvoi Grenoblessa ja on asunut useissa muissa Ranskan kaupungeissa, kuten myös Antwerpenissä, Belgiassa ja Arizonassa, Yhdysvalloissa. Vuodesta 2005 lähtien hän on asunut Clermont-Ferrandissa, Ranskassa. Hän on naimisissa ja hänellä on kolme lasta. Devouard on agronomian insinööri, valmistunut ENSAIAsta. Hänellä on lisäksi DEA-jatkotutkinto genetiikasta ja bioteknologasta INPL:sta.l'INPL - Nancy : formation d'Ingénieurs et de docteurs Hän on työskennellyt julkisessa tutkimuksessa, aluksi kukkien geneettisen parantelun parissa ja sittemmin mikrobiologian parissa tutkiakseen saastuneen mullan puhdistamista. ==Lähteet== ==Aiheesta muualla== * Wikimedia-säätiön artikkeli * blogeista ja wikistä * Wikimedia-säätiö ja ylläpito * Käyttäjäsivu Meta-Wikissä * 2005 Esitys säätiön johtokunnan jäsenyydestä * Muotokuva * Profiili englanniksi Middle Eastern Timesissa, otetta AFP:lta * Videohaastattelu 10. helmikuuta 2007 Lift07-konferenssissa Genevessä Luokka:Ranskalaiset henkilöt Luokka:Vuonna 1968 syntyneet Luokka:Elävät henkilöt Luokka:Wikimedia
3Xtrim Aircraft Factory

3Xtrim Aircraft Factory eli Zakłady Lotnicze 3Xtrim Sp.z o.o. on puolalainen lentokonetehdas. Sen tehdas sijaitsee Bielsko-Białassa, Etelä-Puolassa. Yrityksen perusti PZL-Bielskon SZD-purjelentokoneiden suunnittelija Adam Kurbiel vuonna 1996. Aluksi yhtiön nimi oli Wytwórnia i Naprawa Konstrukcji Lekkich - A. Kurbiel. Yhtiö palkkasi PZL:n insinöörejä oman suunnittelukapasiteettinsa muodostamiseksi. Nimi muuttui nykyiseen muotoon marraskuussa 1999, ja tuon ajan talouden nk. hypeen liittyen yhtiö nimeksi tuli "three extreme". 3Xtrim on suunnitellut ja valmistaa 3X55 ja 3X47 ultralight-lentokoneita. Ensimmäinen koneprototyyppi lensi jo vuonna 1996. 3Xtrim 3X55 Trener SP-YBS (11893905824).jpg|3Xtrim Aircraft Factoryn valmistama ultrakevyt lentokone lentokentän vieressä. 3Xtrim 450 Ultra SP-YML, Gliwice 2017.06.03 (01).jpg|3Xtrim Aircraft Factory ultarakevyt kone lentokentällä Gliwicessä Puolassa. 3Xtrim3X55TrainerC-IFUF04.jpg|3Xtrim 3X55 Trainer ultrakevyt kone Peterboroughissa, Ontariossa. 3Xtrim3X55TrainerC- IFUF46Rotax912Sinstallation.jpg|3Xtrim 3X55 Trainer koneen Rotax 912S moottori. ==Aiheesta muualla== *Yhtiön sivusto *USAn myyntitoimisto Luokka:Puolalaiset lentokonevalmistajat
Thébaultin teoreema

Thébaultin teoreema on nimitys useille geometrisille ongelmille, jotka esitti ranskalainen matemaatikko Victor Thébault. Yleisesti tunnetuimmat ovat Thébaultin I, II ja III ongelma. == Thébaultin I ongelma == Minkä tahansa suunnikkaan jokaisen sivun ulkopuolelle konstruktoidaan neljä neliötä. Yhdistämällä neliöiden keskipisteet muodostuu neliö. Thébaultin I ongelma on erikoistapaus van Aubelin lauseesta. == Thébaultin II ongelma == Minkä tahansa neliön kahdelle vierekkäiselle sivulle (sisä- ja ulkopuolelle) piirretään kaksi tasasivuista kolmiota, ja kun molempien kolmioiden huiput yhdistetään viivalla, voidaan molempien huippujen kautta piirtää viiva neliön kärkipisteeseen. Muodostunut kolmio on tasasivuinen (kuvassa vihreällä). Luokka:Geometria
Vanhojen metsien suojelualue

Vanhojen metsien suojelualue on Suomessa Metsähallituksen valtion maille perustama suojelualue. Ennen vastaavaa aluetta nimitettiin muun muassa luonnonhoitometsäksi. Ensimmäiset vanhojen metsien suojelualueet perustettiin vuonna 1994. Ne sisältyvät myös Natura 2000 -ohjelmaan. Vanhojen metsien suojelualueita on Suomessa yhteensä 100 km². == Lähteet == * Metsähallitus Luonnonsuojelu: Suomen luonnonsuojelualueet. 1997, s. 24. ISBN 951-53-0883-6. == Aiheesta muualla == * Vanhojen metsien suojelualueet Metsähallitus Luokka:Suomen luonnonsuojelualueet
Óbuda

Óbuda on historiallinen kaupunki Unkarissa. Vuonna 1873 Óbudan, Budan ja Pestin kaupungit yhdistyivät Budapestiksi, ja nykyään Óbuda kuuluu Budapestin III osa-alueeseen. Kaupungin nimi tarkoittaa unkariksi Vanhaa Budaa. Óbudan kaakkoisosassa on Óbudan- eli Hajógyárisaari. Saarella järjestetään vuosittain Sziget-festivaalit, joka on yksi Euroopan suurimmista musiikki- ja kulttuuritapahtumista. == Historia == Ensimmäiset merkit asutuksesta Óbudan alueella ovat peräisin kivikaudelta. Roomalaiset rakensivat paikalle Aquincumin, Pannonian provinssin pääkaupungin. Unkarilaiset saapuivat alueelle 900-luvulla, ja tuolloin Óbuda toimi tärkeänä asutuskeskuksena suurille heimopäälliköille, myöhemmin kuninkaille. Unkarin kuningas Béla IV rakennutti uuden pääkaupungin Óbudan eteläpuolelle mongoleiden valloitettua Budan kaupungin vuosina 1241-1242. Tammikuun 1. päivänä 1873 Óbuda yhdistyi Budan ja Pestin kaupunkien kanssa muodostaen Budapestin. ==Aiheesta muualla== * Óbudan kotisivu Obuda
Roberto Dinamite

Carlos Roberto de Oliveira (13. huhtikuuta 1954 Duque de Caxias, Rio de Janeiron osavaltio – 8. tammikuuta 2023 Rio de Janeiro) paremmin tunnettu nimellä Roberto Dinamite oli brasilialainen jalkapallohyökkääjä ja myöhemmin poliitikko. ==Ura== Roberto Dinamite voitti Brasilian-mestaruuden Vasco da Gaman joukkueessa vuonna 1974. Hän voitti Brasilian pääsarjan maalikuninkuuden vuosina 1974 ja 1984 tehtyään kummallakin kaudella 16 maalia. Hän edusti ammattilaisurallaan seuraavia seuroja: * 1970–1979 – Vasco da Gama (Brasilia) * 1979–1980 – Barcelona (Espanja) * 1980–1989 – Vasco da Gama (Brasilia) * 1989–1990 – Portuguesa (Brasilia) * 1990 Vasco da Gama (Brasilia) * 1991 Campo Grande (Brasilia) * 1992–1993 – Vasco da Gama (Brasilia) Roberto Dinamite pelasi Brasilian jalkapallomaajoukkueessa vuosina 1975–1984 kaikkiaan 38 maaottelua ja teki 20 maalia. MM-kilpailuissa 1978 hän oli kahdessa ensimmäisessä ottelussa vaihtopenkillä, mutta pelasi loput viisi ottelua kokonaisuudessaan Brasilian saavuttaessa pronssia. Hän teki alkulohko- ottelussa maalin Itävaltaa ja jatkolohkossa kaksi maalia Puolaa vastaan. MM- kilpailuissa 1982 hän kuului Brasilian joukkueeseen, muttei saanut peliaikaa. Roberto Dinamite pelasi Copa Américassa Brasilian pronssijoukkueissa kaksi ottelua 1975 ja yhden ottelun, jossa teki maalinkin, 1979. Vuoden 1983 turnauksessa hän voitti maalintekijätilaston tehtyään kolme maalia seitsemässä ottelussa. Brasilia saavutti kisoissa hopeaa. ==Lähteet== Luokka:Brasilialaiset jalkapalloilijat Luokka:Brasilialaiset poliitikot Luokka:Vuonna 1954 syntyneet Luokka:Vuonna 2023 kuolleet
Cymric

Cymric on Manx-kissan sisarrotu, eli täysin sama kissa, vain karvanpituus on pidempi. Cymric-nimi viittaa Walesiin. Cymricit ovat alun perin kotoisin Mansaarelta. Manx-kissa kantaa toisinaan pitkäkarvageeniä, ja jos esimerkiksi pentueen molemmat vanhemmat kantavat tuota geeniä, saattaa syntyä sekä pitkäkarvaisia (cymricejä) että lyhytkarvaisia (manxeja) pentuja samaan pentueeseen. Kaksi cymriciä keskenään saa kuitenkin vain pitkäkarvaisia pentuja. Cymric on hännätön rotu, jonka aiheuttaa geenimutaatio. Koska jokainen yksilö kantaa myös pitkähäntätekijää, cymric voi syntyä myös hännällisenä. == Aiheesta muualla == *Cymric Cymric suomeksi *Cymric Cat Pet Finder Luokka:Kissarodut
Lard

Lard on yhdysvaltalainen hardcore punkia ja industrialia tuottava, joka perustettiin vuonna 1989 Jello Biafran (laulu), Al Jourgensenin (kitara), sekä Paul Barkerin (bassokitara) sivuprojektina. Yhtyeeseen liittyi myös rumpali, Jeff Ward. Biafra on tunnettu 1970-luvun lopulla sekä 1980-luvulla vaikuttaneen yhdysvaltalaisen hardcore punk -yhtye Dead Kennedysin keulamiehenä. Jourgensen sekä Barker ovat tulleet tunnetuiksi industrial metal -yhtye Ministryn kautta, jonka keikoilla Wardkin on ollut vierailevena henkilönä. Myöhemmin muutamat Ministryn jäsenistä soittivat myös Lardin kanssa kuten Bill Rieflin, Mike Scaccia, Louis Svitek sekä Rey Washam. Kuten useimmat Biafran kappaleet, myös Lardin kappaleet ottavat rajusti kantaa politiikkaan, mutta niissä on myös pieni häivähdys huumoria. Vuonna 2007 Lard ei ole varsinaisesti tehnyt minkäänlaisia kiertueita ja on keikkaillutkin vain muutamaan otteeseen, lähinnä San Franciscon lähistöllä, jossa Biafra asuu ja operoi omaa Alternative Tentacles -studiotaan. == Diskografia == *The Power of Lard (1989) *The Last Temptation of Reid (1990) *Pure Chewing Satisfaction (1997) *70’s Rock Must Die (2000) == Katso myös == *Pailhead Luokka:Yhdysvaltalaiset hardcore punk -yhtyeet Luokka:Yhdysvaltalaiset industrial-yhtyeet Luokka:Yhdysvaltalaiset punkyhtyeet
Antti Suomalainen

Antti ”Lex Luthor” Suomalainen on suomalainen muusikko. Hän on toiminut muun muassa tuottajana ja äänittäjänä. Antti Suomalainen on tamperelaisen Cosmic Studiosin perustaja. Hän on tuottanut muun muassa Ezkimoa, Dingoa ja Negativea. == Aiheesta muualla == Marikin ja Antin ihannoitua elämää - Radio ja TV | HS.fi * Cosmic Studios * Utain-lehden tekemä Antti Suomalaisen haastattelu Luokka:Suomalaiset musiikkituottajat Luokka:Suomalaiset musiikkiäänittäjät Luokka:Syntymävuosi puuttuu Luokka:Elävät henkilöt
Luonnonmuistomerkki

Luonnonmuistomerkki on harvinainen tai muuten erikoinen luonnonkohde. Se on maisemallisesti tai tieteellisesti merkittävä luonnonmuodostuma. Tällainen voi olla esimerkiksi puu, puuryhmä, siirtolohkare, hiidenkirnu tai lähde. Rauhoitettu luonnonmuistomerkki saa suojelun merkiksi kyltin ja se on luonnonsuojelulain nojalla rauhoitettu. Luonnonmuistomerkki voi sijaita paitsi luonnonympäristössä, myös keskellä kaupunkia. Jos luonnonmuistomerkki sijaitsee yksityismaalla, sen rauhoittamisesta aloite tulee maanomistajalta, mutta päätöksen tekee kunta. Kunnassa päätöksen tekee yleensä kunnanvaltuusto, mutta joskus sen tekee ympäristölautakunta tai muu lautakunta. Kun luonnonmuistomerkki on päätetty rauhoittaa, sitä koskevat asiakirjat toimitetaan Metsähallituksen sivustolle. Muistomerkin rauhoittamisen lopettaminen tapahtuu joko maanomistajan tai ELY-keskuksen aloitteesta ja tällöinkin päätösvalta on kunnalla. == Katso myös == * Luonnonsuojelualue * Luettelo luonnonmuistomerkeistä == Lähteet == * === Viitteet === == Aiheesta muualla == * * Kuntaliitto.fi − Luonnonmuistomerkin rauhoittaminen kunnan päätöksellä *
Kōmei Abe

Kōmei Abe (; 1. syyskuuta 1911 Hiroshima – 28. joulukuuta 2006 Tokio) oli japanilainen säveltäjä, jonka tuotantoon kuuluu mm. sinfonioita, konserttoja ja 15 jousikvartettoa. Kōmei Abe jatkoi sävellysuraansa melko iäkkääksi asti, ja 15. jousikvartetto on peräisin vuodelta 1993. Kōmei Abe kuoli 95-vuotiaana. Muun muassa Naxos on levyttänyt hänen musiikkiaan.http://www.naxos.com/catalogue/item.asp?item_code=8.557987 == Lähteet == Luokka:Japanilaiset säveltäjät Luokka:Vuonna 1911 syntyneet Luokka:Vuonna 2006 kuolleet
Luonnonmaisema

Luonnonmaisema on lähinnä luonnonalueiden muodostama maisematila. Se eroaa kulttuurimaisemasta maisemassa näkyvien alkuperäisten, luontosyntyisten elementtien, kuten esimerkiksi metsän, suon, vesistön tai tunturin esiintymisenä maisemassa. Luonnonmaisemassa olennaisesti näkyviä kohteita ovat myös vaarat, saaret, kosket, vesiputoukset, kanjonit sekä hiekkarannat ja kalliorannat. Luonnonympäristössä on paikoin retkeilypolkuja. Kolin kansallispuisto on kansallismaisema, joka on esimerkki vaaramaisemasta. Kolin rinteiltä avautuu näköala Pieliselle, missä sijaitsee Hiekkasaarten saariryhmä. Laajemmista saaristoista ovat esimerkkejä Saaristomeri, missä on mahdollisuus liikkua lautalla tai lossilla sekä merenkurkun saaristo, johon viimeisin jääkausi on vaikuttanut merkittävästi. Esimerkkejä luonnon keskellä olevista vesiputouksista on Puolangan Hepoköngäs, Hyrynsalmen Kumulanköngäs, Kuusamon Putaanköngäs ja Sallan Kullaojan putous. Pitkiä hiekkarantoja nähdään useimmiten eteläisillä merillä, mutta joitakin hiekkarantoja on myös Lapissa, kuten Posion Livojärvellä ja Enontekiön Hietajärvellä. Maisema voidaan yleispiirteisesti jakaa kolmeen päätyyppiin: luonnonmaisemaan, maaseudun kulttuurimaisemaan ja kaupunkimaisemaan. == Lähteet == * * Ruuhijärvi R. & Häyrinen U.: Ympäristönsuojelu 2.1984, s. 210.Kirjayhtymä. ISBN 951-26-2288-2. === Viitteet === Luokka:Maisema Luokka:Luonnonsuojelu Luokka:Aluesuunnittelu Luokka:Vihersuunnittelu